kardosdrur/scandi-wiki huggingface dataset:
Viggo Jørgensen (fodboldspiller, født 1899)

Alfred Viggo Jørgensen  (født 8. august 1899 på Østerbro i København, død 21. maj 1986 på Østerbro i København) var en dansk fodboldspiller.

Viggo Jørgensen spillere i B.1903, som han vandt det danske mesterskab med 1920, 1924 og 1926. Han spillede i perioden 1920-1926 13 landskampe og scorede 6 mål for Danmark, han debuterede ved OL 1920 i kampen mod Spanien. I landskampen mod Holland i Idrætsparken 1926 lavede han et hattrick.

Referencer

Eksterne henvisninger 

Fodboldspillere fra Danmark
Fodboldlandsholdsspillere fra Danmark
Fodboldspillere fra B 1903
Personer fra Østerbro
Viggo Jørgensen (fodboldspiller KB)

Viggo Jørgensen var en dansk fodboldspiller som spillede på KB’s berømte guldalderhold som han vandt det danske mesterskab med 1918 og 1922.

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
USA's kommunistiske parti

USA's kommunistiske parti (eng: Communist Party of the United States of America eller blot CPUSA) er et  amerikansk venstrefløjsparti, der blev grundlagt i 1919 og tilknyttet Komintern. I dag fører partiet ikke en revolutionær politik. Partiet har ikke siden 1984 opstillet til valg.

Historie 
USA's kommunistiske parti repræsenterede den oprindelige kommunistiske bevægelse i USA, men i årenes løb blev CPUSA's politiske grundlag forandret.

I partiets første år var der splittelse mellem de sovjettro kommunister og trotskisterne, hvor partiets majoritet stillede sig på den Marxistisk-Leninistiske siden og fulgte Kominterns linje, og en mindre gruppe brød ud og stiftede Socialist Workers Party. CPUSA havde i 1919 60.000 medlemmer, og partiet var i den første halvdel af det 20. århundrede det største og meste indflydelsesrige kommunistparti udenfor Sovjetunionen. CPUSA spillede en prominent rolle i den amerikanske arbejderbevægelse fra 1920'erne og frem, og blev kendt for at bekæmpe racisme og raceadskillelse. 

I dag fornægter partiet det revolutionære i marxismen, og opfordrer sine sympatisører til at stemme på Det Demokratiske parti.

Kendte medlemmer 
Gus Hall
Pete Seeger
W.E.B. DuBois
Angela Davis
Paul Robeson
Elia Kazan
Theodore Dreiser

Eksterne henvisninger
 CPUSA's hjemmeside (engelsk)
 Early American Marxism, kildesamling (engelsk)

Politiske partier i USA
Kommunistiske partier
Etableret i 1919
Long Tall Sally

"Long Tall Sally" er en komposition fra 1956 af Enotris Johnson, Robert Bumps Blackwell og Richard Penniman, også kendt som Little Richard.

"Long Tall Sally" blev indspillet af Little Richard i New Orleans den 7. februar 1956 og udsendt som A-side på en single med "Slippin' and Slidin'" som B-side. Singlen kom på gaden i marts 1956 og allerede senere samme år blev "Long Tall Sally" kopieret af Pat Boone og i 1964 af The Beatles.

Elvis Presleys versioner 
Elvis Presley lavede sin første indspilning af "Long Tall Sally" den 2. september 1956 hos Radio Recorders i Hollywood og udsendte den på sit album Elvis fra oktober 1956. Elvis lavede herudover gennem årene en række koncertoptagelser af "Long Tall Sally" og udsendte dem på diverse koncert-LP'er, fx Elvis Aron Presley, Elvis As Recordet Live On Stage In Memphis og Aloha From Hawaii Via Satellite.

Referencer 

Elvis Presley-sange
Beatles-sange
Sange fra 1956
Little Richard-sange
Rock and roll-sange
John Carr

John "Jack" Carr (7. oktober 1878 i Seaton Burn, død 17. marts 1948 i Newcastle) var en engelsk fodboldspiller og -træner, der fungerede som træner for det danske fodboldlandhold ved OL 1920 i Antwerpen.

Carr var amatørspiller i Seaton Burn, inden han blev professionel fodboldspiller i Newcastle United, hvor han spille 279 kampe og scorede 5 mål mellem 1899 og 1912. Han vandt tre engelske ligatitler og FA Cupen. Han spillede to landskampe for , begge mod ; i en 1-1 kamp 25. februar 1905 og i en 1-0 sejr 16. februar 1907.

I 1912 blev han træner i Newcastle United, og han havde posten de næste ti år. Han forlod Newcastle til fordel for Blackburn Rovers i 1922, hvor han var træner frem til 1926.

Jack Carr var træner for det danske landshold i en kort periode op til og under OL i 1920. Baggrunden var, at DBU ønskede en engelsk træner efter succesen i 1908 med Charles Williams, og unionen fik Nils Middelboe, der på det tidspunkt spillede i Chelsea F.C. til at finde et egnet emne. Han formidlede kontakten til Carr, der påtog sig opgaven. Han fik fem uger til forberedelsen, der omfattede en række træningskampe samt valget af 20 ud af de 30 forhåndsudtagne spillere. Selve OL-turneringen blev en stor dansk skuffelse, idet holdet tabte sin først kamp i ottendelsfinalen med 0-1 til  og dermed ikke fik flere kampe i turneringen.

Titler som spiller 
 Engelsk mestre: 1904-1905, 1906-1907, 1908-1909
 FA Charity Shield vinder: 1909
 FA Cup vinder: 1910

Referencer 

Fodboldspillere fra England
Fodboldspillere fra Newcastle United F.C.
Fodboldtrænere fra England
Fodboldtrænere fra Newcastle United F.C.
Trænere for Danmarks fodboldlandshold
M/S Ocean Nova

M/S Ocean Nova er navnet på et skib bygget i 1992 som nybygning nr. 157 af Ørskov Christensens Staalskibsværft A/S, Frederikshavn.

M/S Ocean Nova hed tidligere Sarpik Ittuk og bygget til passagertrafik langs Vestgrønland. Skibet er udstyret med isforstærket dobbeltskrog og en midtsiddende stålskrue. 
Skibet blev i 2006 ombygget til krydstogtssejlads. På mange måder samme konstruktion som M/S Hans Hedtoft. Skibet ejes i dag af Albatros Travels som specielt bruger skibet til krydstogter i Grønland, de norske fjorde, Canada og til Danmarks indre farvande.

Skibet er af Det Norske Veritas klassificeret til sejlads i isfyldte farvande. Det har en længde på 73 meter og bredde på 11 meter, med en motor på 2.000 hestekræfter kan det skyde en servicefart på 11 knob.
Der er 43 store udvendige kahytter, med eget bad og toilet. Restauranten har plads til 90 passagerer, og skibet medfører 4 Zodiacflåder, der benyttes til landgange, som f.eks i august 2010 på Hans Ø.

Historie 
 1992 Indsat i passagertrafik i Vestgrønland 
 2006 Solgt til Nova Cruising Ltd, Nassau, Bahama 
 2007 Omdøbt den 05-08 til OCEAN NOVA.
 2009 Grundstødte 18-02 i Antarktis, efter motorproblemer. Alle passagere blev evakueret og skibet ankom 04-04 til dokning i Helsingborg. Solgt til Albatros Travels

Ekstern henvisning og kilde 
 Ocean Novia 

Passagerskibe
Skibe fra Danmark
Orm (computerprogram)

En orm er er i computerverdenen omtrent det samme som en computervirus, blot med den væsentlige forskel, at en orm kan sprede sig selv fra maskine til maskine uden at blive aktiveret manuelt. Det foregår ofte ved at udnytte sikkerhedsbrister i operativsystemet eller browseren. En orm vil ofte medbringe en skadelig "last", på engelsk: payload(en), i form af et eller flere programmer, f.eks. en trojansk hest eller en computervirus. Flere orme, f.eks. Nimda-ormen, har i deres payload en mailserver, der benyttes til at videresende ormen til eksempelvis de kontaktpersoner, som offeret har registreret i sit e-mail-programs adressebog.

En af de mest berømte var ILOVEYOU fra Filippinerne, der huserede i 2000, hvor den ramte over 45 millioner computerbrugere.

Se også 
 Computerprogram
 Malware

Computervirus
Bernhard Vilhelm Andersen

Bernhard Vilhelm Andersen (5. februar 1892 i København-9. september 1958 på Kommunehospitalet i København) var en dansk fodboldspiller.

Bernhard Vilhelm Andersen spillere i Boldklubben Frem, som han vandt det danske mesterskab med 1923. Han spillede i perioden 1918-1920 fem landskampe og scorede et mål for Danmark. Han debuterede mod på Sverige på Ullevi i Gøteborg 1918. Han spillede sin sidste kamp ved OL 1920 i kampen mod Spanien. I landskampen mod Norge i Kristiania (Oslo) 1920 scorede han karrierens eneste landsholdsmål.

Bernhard Vilhelm Andersen boede i Valby i København ved sin død 1958.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København
Deltagere for Danmark ved sommer-OL 1920
John Danielsen

John Danielsen (født 13. juli 1939 i Odense) er en tidligere dansk fodboldspiller.

B.1909’s engelske træner George Dick gav i april 1957 debut i 1. division til den kun 17-årige John Danielsen i Idrætsparken mod Skovshoved, efter kampen fik han "højstilkede roser" i Fyns Stiftstidende. Han spillede på det B.1909 hold som blev Danmarksmester 1959 og i 1964 var det Danielsen, der med en pasning i Idrætsparken sendte Mogens Haastrup af sted mod scoringen til 1-0 mod KB, så næsten 45.000 tilskuere så fynboerne vinde for anden gang. I 1962 vandt han pokalfinalen med klubben.
Han spillede 27 A-landskampe for Danmark og scorede 7 mål. Han var en del af Sølvholdet, der i 1960 vandt sølv ved OL i Rom, han spillede i de første tre kampe, men meldte fra med halsbetændelse til semifinalen mod Ungarn, og det kostede pladsen i den tabte finale. Han var også med i EM 1964.

John Danielsen bedrifter udløste i sommeren 1965 en kontrakt med den tyske Bundesliga klub Werder Bremen, hvor han spillede 131 kampe og scorede 17 mål frem til 1970. Prof-karrieren blev afsluttet i schweiziske Chiasso. Efter tilbagekomsten til Fyn blev det til en enkelt optræden for B.1909 i en comeback mod OB i efteråret 1973. Han blev derefter assistent i Odense Kommune.

John Danielsens far, Einar Danielsen, spillede i B.1913.

Fodboldspillere fra Danmark
Fodboldspillere fra B1909
Fodboldspillere fra Werder Bremen
Fodboldlandsholdsspillere fra Danmark
Personer fra Odense
Olympiske sølvmedaljevindere fra Danmark
Medaljevindere fra Danmark ved sommer-OL 1960
Fodboldspillere ved sommer-OL 1960
Deltagere for Danmark ved sommer-OL 1960
Viggo Jørgensen

Viggo Jørgensen  har flere betydninger:

 Viggo Jørgensen (fodboldspiller, født 1899) – var en dansk fodboldspiller i B.1903.
 Viggo Jørgensen (fodboldspiller KB) – var en dansk fodboldspiller i KB.
Panamerikamesterskabet i håndbold 2010 (mænd)

Panamerikamesterskabet i håndbold for mænd 2010 var det 14. panamerikamesterskab for mænd gennen tiden, og turneringen med deltagelse af otte hold blev afviklet i arenaen Centro de Entrenamiento Olímpico i Santiago, Chile i perioden 22. – 26. juni 2010.

Mesterskabet blev vundet af Argentina, som dermed vandt titlen for fjerde gang men for første gang siden 2004. I finalen besejrede argentinerne de forsvarende mestre fra Brasilien med 28-27 efter forlænget spilletid. Det var femte gang i træk at de to sydamerikanske naboer mødtes i finalen, og det var ottende pamanerikamesterskab i træk at Argentina nåede finalen. Bronzemedaljerne gik til værtslandet Chile, som i bronzekampen vandt med 34-31 over Cuba.

Grønland endte på sjettepladsen i turneringen, hvilket var den dårligste grønlandske placering ved et panamerikamesterskab indtil da.

Ud over titlen som panamerikamester spillede holdende endvidere om tre ledige pladser ved VM i håndbold 2011 i Sverige. VM-pladserne blev besat af de tre medaljevindere: Argentina, Brasilien og Chile.

Slutrunde

Hold 

Mesterskabet havde deltagelse af otte hold:
 De seks bedst placerede hold ved sidste panamerikamesterskab: Brasilien, Argentina, Cuba, Chile, Grønland og Uruguay.
 De to bedst placerede hold ved 1. division-turneringen i 2009: Dominikanske Republik og Canada.

Indledende runde 

De otte hold var inddelt i to grupper, hvor holdene spillede alle-mod-alle. De to bedste hold i hver gruppe gik videre til semifinalerne.

Gruppe A

Gruppe B

Semifinaler og finaler 

Semifinalerne havde deltagelse af de fire hold, der sluttede på første- eller andenpladserne i grupperne i den indledende runde.

Placeringskampe 

Holdene, der sluttede på tredje- eller fjerdepladserne i grupperne i den indledende runde, spillede placeringskampe om 5.- til 8.-pladserne. De to hold, der endte på femte- eller sjettepladsen kvalificerede sig direkte til det næste panamerikamesterskab i 2012, mens de to øvrige hold "rykkede ned" i 1. division, hvor de i 2011 havde muligheden for at spille om to ledige pladser ved det næste panamerikamesterskab.

Samlet rangering

Kilder / eksterne henvisninger 
Panamhandball.org – Santiago 2010 Campeonato Panamericano Elite Masculino / Men's Elite Panamerican Champ.  
Handball World Archive – Men Handball Panamerica 2010 Chile

Noter 

2010 (mænd)
Håndbold i 2010
Santiago de Chile
Håndbold i Chile
Harald Levring

Harald Axel Levring (født 12. april 1899 i København) var en dansk fodboldspiller og cand. pharm.. Han spillede på KB’s hold som han vandt det danske mesterskab 1922.

Fodboldspillere fra Danmark
Fodboldspillere fra Kjøbenhavns Boldklub
Personer fra København
Universidad Nacional Mayor de San Marcos

Universidad Nacional Mayor de San Marcos, forkortet UNMSM, er med sine ca. 40.000 indskrevne studerende det største universitet i Peru og samtidig et af verdens største.

Historie 
Universitetet blev etableret 12. maj 1551 som det første universitet i Syd- og Nordamerika. Det regnes i dag som et af de vigtigste i den spansktalende verden.

Galleri

Berømte personer tilknyttet universitetet 
 Santiago Antúnez de Mayolo
 José María Arguedas
 Jorge Basadre
 Alfredo Bryce Echenique
 Daniel Alcides Carrión
 Honorio Delgado
 Alan García
 Gustavo Gutiérrez
 Víctor Raúl Haya de la Torre
 Cayetano Heredia
 Luis Alberto Sánchez
 Julio C. Tello
 Hipólito Unanue
 Abraham Valdelomar
 César Vallejo
 Mario Vargas Llosa
 Federico Villarreal

Se også 
 Studenterhus
 Universitet
 Uddannelsesinstitution

Eksterne henvisninger 
 Universidad Nacional Mayor de San Marcos – Officiel website 

Universiteter
Bygninger, konstruktioner og anlæg i Peru
Etableret i 1551
The A-Team (film)

The A-Team er en amerikansk actionfilm, der er baseret på tv-serien af samme navn og er instrueret af Joe Carnahan og produceret af Stephen J. Cannell og Scott-brødrene Ridley og Tony.
Filmen havde premiere i Danmark den 10. juni 2010 og den 11. juni 2010 i USA.

Handling 

Ligesom den oprindelige serie, følger historien eventyret om de fire U.S. Army Special Forces soldater som er blevet lejesoldater, hvoraf tre blev anholdt for en forbrydelse, de ikke har begået og er nu mærket krigsforbrydere. Efter det lykkedes at flygte fra militærfængsel, slår de tre sig sammen med Kaptajn H.M. Murdock, deres rekognoscering pilot.

Medvirkende 
 Liam Neeson som Oberst John "Hannibal" Smith
 Bradley Cooper som Løjtnant Templeton "Faceman" Peck
 Quinton "Rampage" Jackson som Sergent B.A. "Bad Attitude" Baracus
 Sharlto Copley som Kaptajn H.M. "Howling Mad" Murdock
 Jessica Biel som Løjtnant Carissa Sosa
 Patrick Wilson som Oberst Lynch
 Omari Hardwick som Chop Shop J
 Maury Sterling som Gammons
 C. Ernst Harth som Gilbert
 Brian Bloom som Pike
 Gerald McRaney som General Morrison

Noter

Eksterne henvisninger 
 
 Trailer for filmen 

Amerikanske film fra 2010
Actionfilm fra USA
Film baseret på tv-serier
Film fra 20th Century Fox
Engelsksprogede film
The Expendables

The Expendables er en action / krigsfilm skrevet af Dave Callaham og Sylvester Stallone, og instrueret af Stallone. Optagelserne begyndte den 28. marts 2009 i Rio de Janeiro, New Orleans og Los Angeles.
Filmen hylder actionfilm af 1980'erne og begyndelsen af 90'erne , og med en vifte af stjerner fra disse årtier (f.eks Stallone selv, Arnold Schwarzenegger, Bruce Willis, Dolph Lundgren, Mickey Rourke, og Jet Li) samt ny tilkommende stjerner som Jason Statham, Terry Crews, Randy Couture , og Stone Cold Steve Austin.

The Expendables havde premiere den 19. august 2010 i Danmark

Handling 

En samling af lejesoldater er sendt på en mission til et sydamerikansk land, med det formål at vælte den koldblodige tyran, der har ansvaret. Som mission begynder, opdager lejesoldaterne, at situationen ikke er som det ser ud. Mændene befinder sig fanget i en dødelig omgang bedrag med en forræder blandt deres rækker.

Rolleliste

The Expendables 
 Sylvester Stallone som Barney "The Schizo" Ross, en paramilitær veteran og leder af holdet, der beskrives som en ambitiøs, modig og komisk fyr.
 Jason Statham som Lee Christmas, næstkommanderende i gruppen. Han er tidligere SAS soldat og ekspert i Close Quarters Combat (nærkamp) med knive
 Jet Li som Yin Yang, en kinesisk ekspert i kampsport.
 Dolph Lundgren som Gunnar Jensen, en svensk finskytte. Jensen hader Yin Yang og kæmper med ham ofte.
 Bruce Willis som Mr. Church, den mand, der lejer Expendables.
 Mickey Rourke som Tool, en tidliger Expendable nu våbenhandler og tatovering shop kunstner / ejer.
 Terry Crews som Hale Caesar, Yin's bedste ven og en våbenspecialist.
 Randy Couture som Toll Road, nedrivnings ekspert
 Gisele Itié som Sandra, en ung indfødt kvinde og undercover Interpol agent.
 Charisma Carpenter som Lacy, Lee Christmas' forlovede
 Lauren Jones som Cheyenne Tool's kærlighedsinteresse.
 Arnold Schwarzenegger som Trench, en gammel rival af Ross.

Garza's Mænd 
 David Zayas som General Garza, den onde diktator.
 Eric Roberts som Agent Monroe, en korrupt CIA-agent, som prøver at stoppe the Expendables i at dræbe General Garza.
 Stone Cold Steve Austin som Dan Paine, Monroe's bodyguard
 Gary Daniels som The Brit, General Garza's vigtigste håndlanger og en tidliger Expendable, der ønsker gå i krig og få hævn over holdet der sparkede ham ud.
 Antônio Rodrigo Nogueira som General Garza's håndlanger.
 Amin Joseph og Senyo Amoaku som lederne af en gruppe somaliske pirater, der udfordrer the Expendables.

Referencer

Eksterne henvisninger 
 
 
 The Expendables Officielle Trailer 

Amerikanske film fra 2010
Actionfilm fra USA
Subtraktiv spektralfarve

En subtraktiv spektralfarve er en farve, stof har, og som ikke er iblandet hvid eller sort. Farverne er, som beskrevet i Johannes Ittens farvecirkel, primærfarverne cyan, magenta og gul samt de farver, der opnås, når to af primærfarverne blandes. Blandes alle tre primærfarver fås den akromatiske farve sort eller en brækket farve alt afhængig af blandingsforholdet. Farver, der fås ved at blande to primærfarver i perfekte forhold, kaldes sekundærfarver og er grøn, orange og violet. Resten af spektralfarverne kaldes tertiærfarver.

Eksterne henvisninger
 

Farver

hr:Komplementarne boje
Dolph Lundgren

Dolph Lundgren (født Hans Lundgren den 3. november 1957 ) er en svensk skuespiller, instruktør, model, kampsportsudøver, tidligere vægtløfter og civilingeniør i kemiteknik.

Han har studeret på Washington State University, Kungliga Tekniska Högskolan og University of Sydney.

I en overgang kom han sammen med sangeren Grace Jones og fik sin skuespillerdebut i James Bond-filmen A View to a Kill i 1985, hvor Jones også medvirkede.

Filmografi

Referencer

Eksterne henvisninger 

 

Filmskuespillere fra Sverige
Filminstruktører fra Sverige
Terry Crews

Terrence Alan Crews (født 30. juli 1968) er en amerikansk skuespiller og pensioneret fodboldspiller, der var linebacker i National Football League.

Privatliv 
Crews giftede sig med Rebecca King den 29. juli 29 1989. De har fem børn sammen. Han er kristen.

Filmografi 

 2000 The 6th Day
 2001 Training Day
 2002 Serving Sara
 2002 Friday After Next
 2003 Deliver Us from Eva
 2003 Malibu's Most Wanted
 2003 How to Get the Man's Foot Outta Your Ass
 2004 Behind the Smile
 2004 Starsky & Hutch
 2004 Soul Plane
 2004 White Chicks
 2005 Harsh Times
 2005 The Longest Yard
 2005-2008 – Everybody Hates Chris (TV-serie)
 2006 The Alabi
 2006 The Benchwarmers
 2006 Puff, Puff, Pass
 2006 Click
 2006 Idiocracy
 2007 Norbit
 2007 How to Rob a Bank
 2007 Who's Your Daddy?
 2007 Balls of Fury
 2008 Street Kings
 2008 Get Smart
 2009 Gamer
 2010 The Expendables
 2011 Are We There Yet? (TV-serie)
 2012 The Expendables 2
 2012 The Newsroom (TV-serie)
 2013-2021 Brooklyn Nine-Nine (Tv-serie)
2014 Blended
 2018 Deadpool 2

Referencer

Eksterne henvisninger 

 

Skuespillere fra Michigan
Amerikansk fodbold-spillere fra Michigan
Afroamerikanere
Society of Independent Artists

Society of Independent Artists (SIA) var en sammenslutning af amerikanske kunstnere, grundlagt 1916 i New York.

Forbilledet var den franske Société des Artistes Indépendants, og formålet var at holde årlige udstillinger af avantgarde-kunstnere. Udstillingerne skulle være åbne for enhver og uden jury og priser. Man måtte betale seks dollar for et medlemskab og et beløb for deltagelse. Grundlæggerne var Walter Arensberg, John Covert, Marcel Duchamp, Katherine Sophie Dreier, William J. Glackens, Albert Gleizes, John Marin, Walter Pach, Man Ray, John Sloan og Joseph Stella. Ved den første udstilling 1916 var der 2000 genstande af kunstnere fra adskillige lande.

Marcel Duchamp trak sig 1917 som leder efter at sammenslutningen havde afvist hans Fountain – en "readymade" i form af et urinal med pseudonymet R. Mutt. Episoden viste at udstillingen ikke var helt "åben". SIA arrangerede udstillinger til ind i 1940'erne, dog med stadig færre arbejder og af aftagende kvalitet.

Se også 
 Afsnit i artiklen om Alfred Stieglitz' Galleri 291 hvor Duchamps urinal senere blev vist

Referencer 
 
  Essay by William Clark

Eksterne henvisninger 
 Stieglitz' fotografi af Duchamps urinal, som selv er bortkommet.

Kunstnersammenslutninger
Etableret i 1916
Kultur i New York City
Karl von Amira

Karl Konrad Ferdinand Maria von Amira (8. marts 1848 i Aschaffenburg – 22 juni 1930 i München) var en tysk retslærd.

von Amira blev 1874 privatdocent i München, 1875 ordentlig professor i Freiburg im Breisgau, 1893 i München. 1907 blev han medlem af Videnskabernes Selskab i København.

Allerede von Amiras første skrifter – Das altnorwegische Vollstreckungs-Verfahren (1874) og Erbenfolge und Verwandschafts-Gliederung nach den alt-niederdeutschen Rechten (1874), – var bårne af den opfattelse, for hvilken han på en æggende og opsigtsvækkende måde slog til lyd i sin berømte tiltrædelsestale ved Universitetet i Freiburg Ueber Zweck und Mittel der germanischen Rechtsgeschichte (1876) med dens henvisning til Jacob Grimm, dens betoning af filologiens og historiens værd for retshistorien og fremhæven af de nordiske retskilders indgribende betydning for opfattelsen af retsinstitutterne.

Hans hovedværk Nordgermanisches Obligationenrecht, I Altschwedisches Obligationenrecht (1882) II Westnordisches Obligationenrecht (1895), tillige et af 19. århundredes monumentale arbejder indenfor retshistorien, er bygget på denne metode. I en lang række større og mindre skrifter, afhandlinger og anmeldelser har von Amira fortsat sine undersøgelser, ofte med polemisk stejlhed og styrke.

Hans kultur- og kunsthistoriske interesser har givet sig litterære udslag i Thierstrafen und Thierprocesse (1891), Die Dresdener Bilderhandschrift des Sachsenspiegels I (1902), Die Genealogie der Bilderhandschriften des Sachsenspiegels (1902), Die Handgebärden in den Bilderhandschriften des Sachsenspiegels (1905), Der Stab in der germanischen Rechtssymbolik (1909), Die Wadiation (1911) o. a.

I sit Grunddriss des germanischen Rechts (i Hermann Pauls Grundriss der germanischen Philologie 1893, 3. oplag 1913) har von Amira dokumenteret sin evne til at koncentrere et mægtigt stof i en kortfattet fremstilling. Hans Altschwedisches Obligationenrecht gav anledning til I.S. Landtmansons Svensk rättshistoria i utlandet (1883), en anmeldelse af en bog af Philipp Heck fremkaldte dennes Karl von Amira und mein Buch über den Sachsenspiegel (1907).

Kilder 

 

Jurister fra Tyskland
Retshistorikere fra Tyskland
Medlemmer af Videnskabernes Selskab
Ansatte ved Münchens Universitet
Ansatte ved Freiburgs Universitet
Salmonsens